CELEX: 62014FN0094
Language: mt
Date: 2014-09-15 00:00:00
Title: Kawża F-94/14: Rikors ippreżentat fil- 15 ta’ Settembru 2014 – ZZ vs BĊE

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/49
            
         Rikors ippreżentat fil-15 ta’ Settembru 2014 – ZZ vs BĊE
   (Kawża F-94/14)
   (2015/C 007/57)
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: L. Levi u M. Vandenbussche)
   
      Konvenut: Il-Bank Ċentrali Ewropew (BĊE)
   
      Suġġett
   
   Annullament tad-deċiżjoni tad-Direttur tal-BĊE li ma tagħtix lir-rikorrent żieda addizjonali ta’ salarju, fil-kuntest tal-proċedura ta’ reviżjoni annwali tas-salarji u tal-bonus, għas-sena 2014.
   
      Talbiet tar-rikorrent
   
   
               —
            
            
               jannulla d-deċiżjoni tad-Direttur, adottata fil-25 ta’ Frar 2014 u kkomunikata lill-persunal fit-3 ta’ Marzu 2014, li ma tagħtix lir-rikorrent iż-żieda addizjonali ta’ salarju għas-sena 2014;
            
         
               —
            
            
               jannulla d-deċiżjoni li tiċħad ir-rikors speċjali datata l-1 ta’ Lulju 2014 u riċevuta fis-7 ta’ Lulju 2014;
            
         
               —
            
            
               jekk ikun neċessarju, jannulla d-deċiżjoni tal-Kap ta’ Dipartiment kompetenti/DG-H li ma ħax inkunsiderazzjoni u lanqas ippropona lir-rikorrenti għal żieda addizjonali ta’ salarju, ikkomunikata impliċitament bid-deċiżjoni tad-Direttur tal-25 ta’ Frar 2014 u bid-deċiżjoni li tiċħad ir-rikors speċjali tal-1 ta’ Lulju 2014;
            
         
               —
            
            
               jikkumpensa d-dannu materjali li jikkonsisti fit-telf ta’ opportunità li jikseb żieda addizjonali ta’ salarju fl-2004 evalwata għal EUR 51,962 jew, alternattivament, jannulla l-proċedura li tat lok għad-deċiżjoni tal-25 ta’ Frar 2014 u l-organizzazzjoni mill-BĊE ta’ proċedura ġdida għall-għoti ta’ żidiet addizzjonali ta’ salarju għas-sena 2014;
            
         
               —
            
            
               tikkumpensa d-dannu morali evalwat ex aequo et bono għal EUR 5  000;
            
         
               —
            
            
               tikkundanna l-konvenut għall-ispejjeż kollha.